किर्चनेर अर्जेटीना में नियुक्त होने वाली पहली महिला राष्ट्रपति हैं। साथ ही विश्व के लोकतांत्रिक सत्ता हस्तांतरण में यह दुर्लभ मौका है, जबकि एक पत्नी अपने पति के उसी शासकीय पद को उसकी जगह ग्रहण करती है। वर्तमान राष्ट्रपति नेस्टर किर्चनेर की पत्नी क्रिस्टीना को राष्ट्रपति पद के लिए हुए चुनावों में 42.5 फीसदी मत मिले । उनके निकटतम प्रतिद्वंद्वी पूर्व वित्त मंत्री रोबार्टो लवांगा को केवल 20 प्रतिशत मत ही मिल सके। वोटों के इस अंतर ने दूसरे चरण की मतगणना की जरूरत को समाप्त कर दिया।